Švabija
Švabija (njem. Schwaben, Schwabenland) je historijska i lingvistička pokrajina u Njemačkoj, u državi Baden-Virtemberg. U srednjem vijeku Švabija je obuhvatala i Lihtenštajn, njemačko govorno područje Švicarske i dio istočne Francuske. Stanovnici Švabije su Švabe - Nijemci koji govore švapskim dijalektom. Švapska naselja postoje ili su postojala i u Mađarskoj, Rumuniji, Srbiji (Vojvodina, vidi Dunavske Švabe), Rusiji i Kazahstanu, a također u Brazilu, Kanadi i SAD. U Bosni kao i drugim dijelovima istočne Evrope termin "Švaba" se ponekad koristi za sve Nijemce.